Saupami wontên abdi dalêm ing Surakarta Adiningrat. Miwah abdi dalêm ing Ngayogyakarta Adiningrat. Sami kêkesahan alampah grami, sanajan têtiyang ingkang lumampah ing damêl. Yèn kesah kajêngipun piyambak. Môngka sipêng wontên dhusun-ingadhusun. Punika asipênga griyanipun ing lêlurah, yèn lêlurahipun suwêng, asipênga griyanipun ingkang dados kamisêpuh, utawi griyanipun ing kaum. Wondening ingkang kasipêngan wau, inggih sami angrêksaa ing sadintên sadalu.
